section_heading: Dolazak Wilta Chamberlaina (1968. – 1971.)
paragraph_text: mini|desno|200px|Dolaskom Wilta Chamberlaina, Lakersi su dobili pravu potporu u reketu gdje su godinama bili slabi 9. srpnja 1968. Lakersi su napravili sjajnu zamjenu kojom su angažirali sjajnog centra Wilta Chamberlaina. U Philadelphiu su otišli Archie Clark, Darrall Imhoff i Jerry Chambers čime su Lakersi bili znatno oslabljeni na bekovskim pozicijama. Upravo to je zabrinulo trenera koji se bojao gubitka Gaila Goodricha i slabe pokrivenosti bekovskih pozicija s relativno lošom Westovom zamjenom Johnnyem Eganom. Dok se West sjajno uklopio u novu taktiku momčadi, Elgin Baylor i Wilt Chamberlain stalno su bili u nekakvoj svađi. Chamberlain je osim lošeg odnosa s Baylorom, imao i loš odnos s glavnim trenerom zbog toga što je treneru smetao Chamberlainov ego i njegova sebičnost u igri koja je dolazila na vidjelo na treninzima. Chamberlain je uzvratio treneru nazvavši ga "najgorim i najglupljim trenerom ikad". Jednom prilikom Chamberlain je zamalo udario trenera da Baylor nije priskočio u pomoć.